हेकानी जाखलू केन्से

हेकानी जाखलू केन्से (जन्म:१९७६) या नागालँडमधील एक भारतीय राजकारणी आणि सामाजिक उद्योजिका आहेत. नागालँडमधील तरुणांना व्यवसायाच्या संधी शोधण्यास मदत करण्यासाठी जाखलू यांनी युथनेट ही गैर-सरकारी संस्था स्थापन केली. २०१८ मध्ये त्यांना नारी शक्ती पुरस्काराने सन्मानित करण्यात आले.

२०२३ मध्ये, जाखलू आणि सल्हौतुओनुओ क्रुसे या नागालँड विधानसभेत निवडून येणाऱ्या नागालँडमधील पहिल्या महिला बनल्या. जाखलू या नॅशनलिस्ट डेमोक्रॅटिक प्रोग्रेसिव्ह पार्टी (एनडीपीपी) च्या सदस्या आहेत.

 प्रारंभिक जीवन 
हेकानी जाखलू यांचा जन्म नागालँड मधील दिमापूर येथे झाला. त्यांचे शिक्षण बंगळूर येथील बिशप कॉटन गर्ल्स स्कूलमध्ये झाले आणि दिल्लीतील लेडी श्री राम कॉलेजमधून त्यांनी राज्यशास्त्रात पदवी प्राप्त केली. त्यानंतर त्यांनी दिल्ली विद्यापीठातून कायद्याची पदवी घेतली आणि सॅन फ्रान्सिस्को विद्यापीठातून कायद्याची पदव्युत्तर पदवी घेतली.

 कारकिर्द 
अमेरिकेत काही काळ काम केल्यानंतर, जाखलू दिल्लीला परत आल्या. दिल्लीत त्यांनी वकील म्हणून कारकिर्द सुरू केली. नागालँडमधील तरुण मोठ्या प्रमाणात दिल्लीत स्थलांतरित होताना प्रत्यक्ष पाहिल्यानंतर, जाखलू यांनी २००६ मध्ये कोहिमा येथे जाऊन युथनेट नावाची एक गैर-सरकारी संस्था (एनजीओ) स्थापन करण्याचा निर्णय घेतला. या संस्थेचा उद्देश नागालँडमधील तरुणांसाठी अधिक संधी निर्माण करणे आहे. २०१८ पर्यंत, युथनेटमध्ये ३० कर्मचारी कार्यरत होते आणि त्यांनी २३,५०० लोकांना मदत केल्याची नोंद आहे. ही संस्था उद्योजकांना त्यांच्या स्वप्नांचा पाठपुरावा करण्यास मदत करते. याशिवाय कोहिमामध्ये "मेड इन नागालँड" केंद्र स्थापन करून त्यांच्या वस्तूंची विक्री करण्याचे काम देखील करते. दोन वर्षांनी, "मेड इन नागालँड" केंद्राने २०२० मध्ये एक ई-कॉमर्स प्लॅटफॉर्म उघडला.

इवलेसे|राष्ट्रपती रामनाथ कोविंद यांच्या हस्ते नारी शक्ती पुरस्कार स्वीकारताना(२०१८)
जाखलू यांच्या कार्याची दखल घेऊन, त्यांना २०१८ मध्ये नारी शक्ती पुरस्कार मिळाला. हा भारतातील महिलांसाठीचा सर्वोच्च नागरी पुरस्कार आहे. त्या वर्षी सन्मानित होणारी ती ईशान्य भारतातील एकमेव व्यक्ती होती.

 संदर्भ 

वर्ग:इ.स. १९७६ मधील जन्म
वर्ग:नागा लोक
वर्ग:हयात व्यक्ती
वर्ग:दिल्ली विद्यापीठाचे माजी विद्यार्थी
वर्ग:लेडी श्री राम महाविद्यालयाचे माजी विद्यार्थी
वर्ग:२१व्या शतकातील भारतीय वकील
वर्ग:२१व्या शतकातील भारतीय महिला वकील
वर्ग:नारी शक्ती पुरस्कारविजेते
वर्ग:स्त्री चरित्रलेख